[image: ]


SAOPŠTENJE  ZA MEDIJE
NOMINACIJA ZA MEĐUNARODNU EMMY® NAGRADU ZA HBO DOKUMENTARAC „PIANOFORTE“

Film o Šopenovom pijanističkom takmičenju, u kojem učestvuje slovenačko-italijanski pijanista Aleksandar Gadjiev, dostupan je na Max striming usluzi.

Beograd, 26. septembar 2024.

Intiman portret odrastanja mladih pijanista koji učestvuju na legendarnom Međunarodnom Šopenovom pijanističkom takmičenju, nominovan je za Međunarodnu Emmy® nagradu. Film, u koprodukciji HBO-a, premijerno je prikazan ranije ove godine na platformi Max i dostupan je u Centralnoj i Istočnoj Evropi (Srbija, Hrvatska, Slovenija, Severna Makedonija, Rumunija, Češka, Slovačka, Mađarska, Bugarska), Poljskoj, Španiji, Portugalu i Holandiji. Film je režirao Jakub Pjatek, a producirao Maciej Kubicki (Telemark), u koprodukciji sa HBO-om, Institutom Frederik Šopen, Arte, ZDF, Ventana Filmom, Mazovia institutom kulture, MX35, i sufinansiran je od strane Poljskog filmskog instituta.

Nominacije za Međunarodne Emmy® nagrade za 2024. godinu pre nekoliko dana objavila je Međunarodna akademija televizijskih umetnosti i nauka. Ukupno je nominovano 56 projekata u 14 kategorija, iz 21 zemlje. „Pianoforte“ (Telemark sp. z o.o./ HBO / Arte, Poljska) je nominovan u kategoriji programa posvećenih umetnosti, a takmičiće se sa još tri naslova – Robbie Williams (RSA Films Ltd. / Netflix, Velika Britanija); Virgilio (House of Chef / Astromax, Argentina) i Who I Am Life (WOWOW Inc. / Wood’s Office, Japan).

Tokom preliminarnih rundi, na takmičenju učestvuje oko 160 pijanista. Zatim se broj smanjuje na oko 80, pa na 40, a na kraju samo deset najsrećnijih ulazi u finale. Ovo su učesnici legendarnog Međunarodnog Šopenovog pijanističkog takmičenja, koje se održava svake pete godine u Varšavi u Poljskoj. „Pianoforte“ prati raznoliku grupu mladih muzičara iz celog sveta koji su se pripremali od detinjstva za ovu priliku koja se dobija samo jednom u životu, a jedan od takmičara je i Aleksadar Gadjiev, slovenačko-italijanski pijanista.

Film pruža retki pogled iza kulisa, prikazujući vrhunske trenutke trijumfa, ali i teške trenutke razočaranja na takmičenju. Režiser Jakub Pijtek (Prime Time, 2021 Sundance Film Festival) beleži ogroman pritisak sa kojim se ovi muzičari suočavaju, u iskustvu koje kombinuje suze umora i očaja sa ushićenom radošću sviranja. „Pianoforte“ je svedočanstvo o moći izuzetne muzike, ali i intiman portret odrastanja mladih pijanista, koji se suočavaju sa napornim probama, novim prijateljstvima, mnoštvom drame i još većom količinom nervoze.

Film je imao svoju svetsku premijeru na Sandens filmskom festivalu, a zatim i evropsku premijeru na CPH:DOX festivalu. „Pianoforte“ je osvojio nagradu za najbolji dokumentarni film na poljskoj filmskoj nagradi „Orao“ i prestižnu međunarodnu nagradu Golden Reel za izvanredna dostignuća u montaži zvuka. Među ostalim nagradama su i Visions du Reel (nagrada publike), It's All True (posebno priznanje), Millennium Docs Against Gravity (nagrada publike, nagrada za najbolju produkciju), Młodzi i Film (nagrada za najboljeg reditelja), Montkler filmski festival (posebno priznanje za montažu), kao i nominacije za IDA nagradu – najbolji muzički dokumentarac i za MPSE Reel nagradu za izvanredna dostignuća u montaži muzike.

Pobednici međunarodnog Emmy® World Television Festivala biće objavljeni na 52. Internacionalnoj Emmy® nagradi u Njujorku, 25. novembra 2024. godine.

Reditelj je Jakub Pijtek, produkcija Telemark - Maciej Kubicki, Kas Dudarevic i Zofia Kujavska. Kreatori su Ula Klimek , Joana Popovic - TAG, Filip Drożdż i Jakub Pi Vsističek. Posebna podrška Poljskog filmskog instituta i njegovih eksperata. Koproducenti su  Artur Sklener; Fryderyka Chopina institute - Joana Čozepa; HBO - Hanka Kastelicova i Tereza Bona Keilova, Iza Lopuh (PGP); Ana Spic - Mazovia Warsaw Film Commission, MX35- Paveł Ziemilski i Mateus Vajda, ZDF i Ventana Film - Hans Robert Ajzenhauer. 

Dokumentarni film „Pianoforte“ je dostupan odmah na HBO Max striming usluzi.

O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija kada je reč o medijima i zabavi, koja stvara i distribuira najdiferenciraniji i najpotpuniji svetski portfolio sadržaja i brendova na području televizije, filma i striminga. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

